Dependența de gazele rusești: Importurile în Europa de gaz natural lichefiat din Rusia au ajuns la un nivel record în 2024
Europa a cumpărat anul trecut o cantitate record de gaze naturale lichefiate (GNL) din Rusia, în pofida eforturilor Uniunii Europene (UE) de a renunța la combustibilii fosili care finanțează războiul lui Putin împotriva Ucrainei. În porturile europene au ajuns, anul trecut, 17,8 milioane de tone de gaz rusesc lichefiat, cu peste 2 milioane de tone mai mult decât în anul precedent, potrivit analiștilor Rystad Energy.